TRUE ผนึก “พลัส พร็อพเพอร์ตี้” จัดหลักสูตร “อัปเกรดช่างยุค 5G”
TRUE ผนึก “พลัส พร็อพเพอร์ตี้” จัดหลักสูตร "อัปเกรดช่างยุค 5G”
9 พ.ย. 2563

กลุ่ม บริษัท ทรู คอร์ปอเรชั่น จำกัด (มหาชน) หรือ TRUE ร่วมกับ บริษัท พลัส พร็อพเพอร์ตี้ จำกัด ในเครือ บริษัท แสนสิริ จำกัด (มหาชน) หรือ SIRI จัดอบรมหลักสูตรพิเศษ “อัปเกรดช่างยุค 5G เข้าใจเรื่องอินเทอร์เน็ตไปกับ True” สำหรับช่างประจำอาคารในโครงการที่พักอาศัย ทั้งคอนโด บ้านเดี่ยว และทาวน์โฮม ที่พลัสฯ บริหาร เพื่อดูแลแก้ไขปัญหาการใช้งานอินเทอร์เน็ตของลูกบ้านภายในโครงการฯ พื้นที่กรุงเทพฯและปริมณฑล ได้อย่างรวดเร็วและทันท่วงที
โดยวิทยากรผู้เชี่ยวชาญจากทรู ในหัวข้อ โครงข่ายอินเทอร์เน็ตของทรู, ขั้นตอนการติดตั้งอินเทอร์เน็ตไฟเบอร์ในอาคาร และการตรวจสอบคุณภาพสัญญาณ, วิธีทดสอบ ปรับตั้งค่าสัญญาณ Wi-Fi, ขั้นตอนการติดตั้ง ตรวจสอบ และแก้ไขปัญหาการใช้งานกล่อง TrueID TV และแนวทางแก้ไขปัญหาเบื้องต้น ทั้งนี้ ความร่วมมือดังกล่าวนี้ ถือเป็นอีกหนึ่งความมุ่งมั่นที่จะพัฒนาสินค้าและบริการของกลุ่มทรูอย่างต่อเนื่อง เพื่อส่งมอบบริการคุณภาพและประสบการณ์ที่ดีที่สุดให้แก่ลูกค้า